У адноўленым будынку створаны ўсе неабходныя ўмовы для творчага развіцця дзяцей. Тут ёсць метадычны кабінет, актавая зала, кабінет харэаграфіі, кабінеты дэкаратыўна-прыкладнай творчасці і выяўленчага мастацтва, музычная студыя, кабінет вакалу, шахматна-шашачны клуб, адукацыйны цэнтр бяспекі. Усе кабінеты абсталяваны новай мэбляй, камп’ютарамі. З’явілася новая ўдарная ўстаноўка, клавішны сінтэзатар, акустычная гітара, баян для музычнай студыі, сучасныя мікрафоны, станкі для бісерапляцення і многае іншае.